F'Malta(s'issa) hawn kunsens bejn il-Partit Nazzjonalista u l-Partit Laburista dwar il-qasam tas-settur finanzjarju. Dan il-kunsens jinkludi l-possibilità tat-twaqqif ta' li jippermettu l-ħabi tal-ismijiet tal-persuni involuti f'dawn il-kumpaniji. dejjem kienet kritika ta' dan. In partikolari ipproponejna li s-servizzi fiduċjarji li permezz tagħhom l-identità tas-sidien reali ta' uħud mill-kumpaniji hi moħbija wara l-isem ta' xi avukat jew accountant jeħtieġ li jispiċċaw. Jekk dan ma jsirx, inutli nitkellmu fuq it-trasparenza u fuq il-ġlieda kontra l-korruzzjoni. Il-korruzzjoni hi mibnija fuq in-nuqqas ta' trasparenza, fuq il-ħabi, w s-servizzi fiduċjarji ma jagħtu l-ebda garanzija biex dan ikun evitat. F'dan il-kuntest uħud mid-dikjarazzjonijiet tal-Prim Ministru Malti Joseph Muscat fil-konferenza tal-Commonwealth f'Londra ma nafx jekk humiex tad-daħq jew tal-biki.